**ENKEL SAMARBEIDSAVTALE**

**(for prosjekter som** **ikke har behov for å regulere eierskap og bruk av prosjektresultater)**

**1 Generelle bestemmelser – forholdet til Forskningsrådet**

Forskningsrådet har tildelt midler til gjennomføring av FoU-prosjektet [...], heretter kalt” prosjektet”. Det er i den forbindelse inngått kontrakt mellom [...] heretter kalt” prosjektansvarlig”, og Forskningsrådet.

FoU-kontrakten forutsetter at samarbeidspartneren gjennomfører prosjektet i samarbeid med prosjektansvarlig og stiller til rådighet de nødvendige ressurser, jf. punkt 2, og at prosjektansvarlig inngår en samarbeidsavtale med samarbeidspartnerne.

FoU-kontrakten mellom Forskningsrådet og prosjektansvarlig skal gjelde tilsvarende i forholdet mellom prosjektansvarlig og samarbeidspartneren, dersom ikke annet følger av samarbeidsavtalen. FoU-kontrakten vedlegges som vedlegg 1.

Forskningsrådet gis rett til å utøve prosjektansvarliges rettigheter mot samarbeidspartneren etter samarbeidsavtalen så langt det er nødvendig for utøvelsen av Forskningsrådets rettigheter etter FoU-kontrakten.

Ved eventuell motstrid mellom FoU-kontrakten og denne samarbeidsavtalen skal FoU-kontrakten gå foran.

**2 Samarbeidspartnerens bidrag til prosjektet**

Samarbeidspartneren plikter å bidra til gjennomføring av prosjektet og oppfyllelse av FoU-kontrakten med Forskningsrådet i henhold til de oppgaver og forpliktelser som fremgår av denne samarbeidsavtalen.

**[navn på virksomheten, org.-nummer], heretter ”samarbeidspartneren”**

forplikter seg i forhold til prosjektansvarlig for prosjektet til å delta/bidra som følger:

[beskrivelse av bidraget (resultatansvar, milepæler mv.) – inntas eventuelt i eget vedlegg. Beskrivelsen må samsvare med Prosjektbeskrivelsen og Kontraktens fremdriftsplan.]

Herunder vil samarbeidspartneren stille følgende faglige ressurser til rådighet:

[navn, stilling, stillingsbrøk, tidsperiode]

Vedkommende sine arbeidsoppgaver i prosjektet fremgår av vedlegg 1.

I tillegg til egen arbeidsinnsats, bidrar samarbeidspartneren til gjennomføringen av prosjektet gjennom innkjøp av varer/tjenester fra underleverandører/ (alternativt:) ved å bære en andel av andre samarbeidspartneres prosjektkostnader, som beskrevet og tallfestet:

[beløp, beskrivelse av tjeneste-/varekjøp beløpet dekker, eventuelt hvilken samarbeidspartner det helt eller delvis dekker kostnadene til]

**EVT.**

**3** **Andel av støtten fra Forskningsrådet som tilfaller samarbeidspartneren for dennes bidrag i prosjektet**

Prosjektansvarlig utbetaler til samarbeidspartneren enandel av Forskningsrådets støtte til prosjektet som skal dekke deler av samarbeidspartnerens prosjektkostnader, som beskrevet i FoU-kontrakten:

**Enten**

Et totalbeløp på NOK [kronebeløpet] når arbeidet er utført og godkjent av prosjektansvarlig

**eller**

periodisk utbetaling [perioder og beløp må fastsettes nærmere]. Den periodiske utbetalingen forutsetter at samarbeidspartneren holder framdriften i prosjektet.

**4 Prosjektgjennomføring**

Samarbeidspartneren forplikter seg til å gjennomføre arbeidet i samsvar med bestemmelsene i FoU-kontrakten.

Samarbeidspartneren har personal- og økonomiansvar for personalet som stilles til rådighet, og har oppgaveplikt for personlige tildelinger og arbeidsgiveransvar for sine ansatte i prosjektet.

Samarbeidspartneren skal veilede og følge opp det arbeid eget personale gjør i prosjektet, og samarbeide med prosjektansvarlig og eventuelle øvrige samarbeidspartnere om den nærmere tilrettelegging, utførelse og oppfølging av samarbeidet.

Samarbeidspartneren plikter å sikre at de som utfører arbeid i prosjektet på vedkommendes vegne respekter de bestemmelser som fremgår av denne avtalen, og skal bl.a. etablere nødvendige avtaler som sikrer samarbeidspartneren rett til å overta alle rettigheter til prosjektresultatene og rett til utnyttelse av disse.

Samarbeidspartneren plikter, hvis mulig, å egenarkivere fagfellevurderte vitenskapelige artikler som bygger på forskning helt eller delvis finansiert av Forskningsrådet, i egnede, åpne digitale arkiv, forutsatt at slik arkivering ikke kommer i konflikt med forfatterens akademiske og juridiske rettigheter.

**4 Kostnadsregnskap mv.**

Samarbeidspartneren skal føre og innberette kostnadsregnskap som grunnlag for utarbeidelse av prosjektregnskap, jf. Generelle vilkår punkt 3 og 5. Prosjektfinansieringen og prosjektkostnadene skal fremgå av samarbeidspartnerens offisielle regnskap.

**5. Eiendomsrett, utnyttelsesrett og lisensiering m.v.**

Samarbeidspartneren samtykker til at prosjektansvarlig tilkommer alle rettigheter til forskningsinfrastruktur innkjøpt for prosjektets midler (ev. med midler fra samarbeidspartneren) og til prosjektresultatene. For øvrig reguleres rettighetene til prosjektresultatene og prosjektbakgrunn slik det fremgår av Generelle vilkår punkt 9.

Dato/sted

---------------------------------------- ---------------------------------------

Samarbeidspartnerens underskrift Prosjektansvarlig v/adm. ansvarlig

(person som har myndighet til å

binde virksomheten)